A 2008 júliusában zajló U19-es Európa-bajnokságon Németh vezérletével a magyarok 1–0-ra megverték Bulgáriát, majd szintén 1–0-ra győzték le a címvédő spanyolokat. A németektől 2–1-es vereséget szenvedtek a fiatalok, ám így is továbbjutottak a legjobb négy csapat közé. Az elődöntőben Olaszország csapatától 1–0-ra kikaptak a magyarok, így a harmadik helyet szerezték meg az Európa-bajnokságon. Ezzel az eredménnyel a válogatott kvalifikálta magát az U20-as világbajnokságra, melyet 2009-ben Egyiptomban rendeznek, Némethet pedig beválasztották a torna All-Star csapatába.